laion/Wikipedia-Exotic huggingface dataset:
נמל התעופה טולוז-בלאנייק

נמל התעופה טולוז-בלאנייק (בצרפתית: Aéroport de Toulouse–Blagnac, באנגלית: Toulouse-Blagnac Airport;‏ IATA:‏ TLS,‏ ICAO:‏ LFBO) הוא נמל תעופה בין-לאומי הממוקם כ-6.7 ק"מ מצפון-מערב לטולוז, חלקית בבלאנייק, שתי הקומונות של מחוז גארון עילית בחבל אוקסיטניה בצרפת. בשנת 2017 שירת נמל התעופה 9,264,611 נוסעים. נכון לאפריל 2017, נמל התעופה כולל טיסות ל-74 יעדים, בעיקר באירופה ובצפון אפריקה עם מספר קווים ארוכי-טווח עונתיים נוספים. גם איירבוס וגם ATR מייצרות מטוסים במתקנים סמוכים ובודקים בנמל התעופה. נמל התעופה משתרע על 1,927 דונם של קרקע. נמל התעופה מורכב מטרמינל נוסעים אחד המחולק לארבעה אולמות המספקים 68 דלפקים ו-34 שערי עלייה למטוס על שטח רצפה של 100,000 מ"ר: אולם A כולל 14 דלפקי צ'ק-אין ושמונה עמדות מטוסים למטוסים אזוריים בטיסות פנים. אולם B הוא האזור הישן ביותר, שנפתח ב-1978, ומכיל 16 דלפקי צ'ק-אין ו-10 שערים. אולם C מצויד ב-24 דלפקים ו-6 שערי עלייה למטוס ליעדי אירופה. אולם D הוא התוספת החדשה ביותר לנמל התעופה, שנפתח ב-2010, ומשמש לשירותים בין-לאומיים וארוכי-טווח עם 14 דלפקי צ'ק-אין ו-10 שערי עלייה למטוס. טולוז-בלאנייק איירפורט SA היא חברה בערבון מוגבל; הון המניות הוא 148,000 אירו ויש לו סמכות להפעיל את נמל התעופה עד 2046 במסגרת הסכם זיכיון שניתן על ידי ממשלת צרפת. המנכ"ל הנוכחי הוא פיליפ קרבאסה. מאז אפריל 2015, קו החשמלית T2 מחבר את העיר טולוז לנמל התעופה כל 15 דקות. החשמלית מתחברת למטרו ליין A ב-Arènes ולמטרו ליין B ב-Palais de Justice. לוקח בערך 35 דקות עם החלפה להגיע למרכז העיר בחשמלית. אוטובוסים הסעות למרכז העיר טולוז עוצרים מחוץ לאולם B כל 20 דקות. מהר יותר מהחשמלית, לוקח להם בערך 20 דקות להגיע למרכז העיר, ועוצרים ב-Compans-Caffarelli וב-Jeanne d'Arc (שתיהן בקו המטרו B), Jean Jaurès (קווי המטרו A ו-B) ובתחנת הרכבת טולוז-מטביאו. שלושה שירותי אוטובוס יומיים מחברים את נמל התעופה טולוז-בלאנייק אל אנדורה, שאין לה נמל תעופה מסחרי משלה. מדיה וקבצים בנושא נמל התעופה טולוז-בלאנייק בוויקישיתוף אתר האינטרנט הרשמי של נמל התעופה טולוז-בלאנייק "Résultats de trafic" (בצרפתית). Toulouse Aeroport. n.d. אורכב מ-המקור ב-6 במאי 2013. נבדק ב-2013-10-29. {{cite web}}: (עזרה) "List of Destinations". Toulouse Airport. 2022. נבדק ב-2022-08-12. "Toulouse-Blagnac Airport Civil Engineering Projects". peri.ng. נבדק ב-17 באוקטובר 2023. {{cite web}}: (עזרה) "About Toulouse-Blagnac Airport (TLS)". World Travel Guide. n.d. ארכיון מ-2022-08-12. נבדק ב-2022-08-12. "Airport Overview". Toulouse-Blagnac Airport. אורכב מ-המקור ב-2015-06-15. נבדק ב-19 בפברואר 2020. {{cite web}}: (עזרה) "Public transport". נבדק ב-2022-08-12. "Flybus, the airport shuttle". Toulouse Aeroport. 24 במאי 2010. אורכב מ-המקור ב-2010-05-24. נבדק ב-2013-10-29. {{cite web}}: (עזרה) "HOW TO GET FROM Toulouse Airport (TLS) to Andorra BY BUS OR CAR". Rome 2 Rio. נבדק ב-6 בינואר 2018. {{cite web}}: (עזרה)
אולם (בית המקדש)

האולם היה חלק בבית המקדש ששימש כאולם כניסה. הוא ניצב ממזרח להיכל ובכניסה אליו היו 12 מדרגות. לעיתים המילה היכל משמשת לתיאור האולם וההיכל גם יחד. רוחבו (ממזרח למערב): בבית ראשון: 10 אמות בבית שני: 11 אמה (16 אמה יחד עם כותלו המזרחי), וכן הוא יהיה בבית שלישי. אורכו (מצפון לדרום): בבית ראשון: 20 אמה בבית שני: 100 אמה. במקדש שני - משני צידי האולם, לקחו 15 אמות מכל צד, וקבעו במקומות שלקחו את בית החליפות, כך שבלי בית החליפות, אורך האולם מצפון לדרום היה - 70 אמה. יש שני הבדלים בין פתחו של אולם לבין הפתחים האחרים: לכל הפתחים שהיו בבית המקדש היו דלתות, חוץ משל אולם, שבמקום זה הייתה תלויה בו פרוכת. מידות הפתחים האחרים היו 20 אמה גובה ו - 10 אמות רוחב, אבל מידות פתח האולם היו 40 אמה גובה ו - 20 אמה רוחב. קורות של ארז- היו קורות של ארז קבועים מקיר ההיכל לקיר האולם, כדי שלא יטה הקיר מרוב גובהו וייפול. השרשרות והעטרות- שרשרות מזהב היו קבועות בתקרת האולם, שבהם פרחי כהונה עולים ורואים את העטרות. לפי התוספות בשם הגאונים מסכת גיטין ז', א', ה"עטרות" היו כעין כיפות מוזהבות. גפן של זהב- גפן מזהב הייתה עומדת על פתחו של ההיכל אשר הייתה מורמת ומשוכה על גבי מוטות. מי שהתנדב להביא זהב בצורת עלה, בצורת גרגיר או בצורת אשכול, היה מביא ותולה באותה גפן על ידי כהן. נברשת- הילני המלכה תרמה נברשת לבית המקדש. את הנברשת תלו בפתח ההיכל. שני שולחנות- באולם היו שני שולחנות: שולחן של זהב ושולחן של שיש. כאשר הביאו את לחם הפנים להיכל, שמו אותו על השולחן של שיש, וכאשר הוציאו אותו, שמו אותו על שולחן של זהב. באולם היו שלושה שערים: בפתח ההיכל. מצפון לשער ההיכל. מדרום לשער ההיכל. על שער זה נאמר: "הַשַּׁעַר הַזֶּה סָגוּר יִהְיֶה לֹא יִפָּתֵחַ וְאִישׁ לֹא יָבֹא בוֹ כִּי ה' אֱלֹהֵי יִשְׂרָאֵל בָּא בוֹ וְהָיָה סָגוּר" (יחזקאל מ"ד, ב'). אולם - ערך מפורט, ב"אנציקלופדיה יהודית" באתר "דעת" מאמרים בנושא אולם, באתר ספריית אסיף מלכים א, ו, ג מידות ד, ז יחזקאל מ, מח-מט פירוש קהתי למסכת מידות ד, ז
נשיונל ג'יאוגרפיק (פירושונים)

האם התכוונתם ל... נשיונל ג'יאוגרפיק – אגודה מדעית אמריקאית, מוזיאון, תאגיד תקשורת המונים ערוץ נשיונל ג'יאוגרפיק – ערוץ טלוויזיה נשיונל ג'יאוגרפיק (מגזין) – מגזין בהוצאת אגודת נשיונל ג'יאוגרפיק נשיונל ג'יאוגרפיק ישראל – גרסה עברית של המגזין נשיונל ג'יאוגרפיק
נשיונל ג'יאוגרפיק ישראל

נשיונל ג'יאוגרפיק ישראל הוא ירחון היוצא לאור בישראל מאז 1998, ומהווה מהדורה עברית של המגזין האמריקאי "נשיונל ג'יאוגרפיק". "נשיונל ג'יאוגרפיק ישראל" נוסד בשנת 1998 על ידי חברת מעריב החזקות, בעלת העיתון "מעריב". העורכת הראשית של המגזין מאז הקמתו ועד לשנת 2019 היא דפנה רז. העורכת הראשית הנוכחית היא מירית פרידמן. הבעלות על הירחון בישראל השתנתה במשך השנים, והמו"ל הנוכחי בישראל הוא חברת ג'וניור מדיה בע"מ. המגזין הישראלי החל לצאת לאור בשנת 1998, ובגיליון מאי 2023 ציין 25 שנים לקיומו, עם 300 גיליונות. בשנותיו הראשונות כלל המגזין רק כתבות מתורגמות מהמגזין האמריקאי, והחל משנת 2001 מתפרסמות בו גם כתבות מקוריות העוסקות בישראל. בשנת 2002 החלה לצאת לאור מדי חודשיים מהדורה עברית של National Geographic Traveler (אנ'). בשנים 2005–2013 צורף לירחון מוסף "עולמי" שנועד לילדים, ובשנת 2013 הוחלף במהדורה עברית של National Geographic Kids (אנ'), מגזין הילדים של נשיונל ג'יאוגרפיק. בשנת 2021 החל לצאת לאור המגזין "נפלאות עולם", גרסה של National Geographic Kids הפונה לילדים חרדים. בדומה למגזין האמריקאי, גם המגזין הישראלי עורך תחרות צילום שנתית. בשנת 2008 פורסמה מהדורה דו־חודשית מיוחדת של הירחון עם תכנים מותאמים לציבור החרדי. המהדורה הייתה פרי שיתוף פעולה בין החברה הזכיינית הישראלית וקו עיתונות דתית. לדברי העורכת של המהדורה העברית דאז, דפנה רז, מטרת המהדורה לא הייתה לצנזר קטעים, אלא להגיש לציבור החרדי כתבות שאינן פוגעות ב”רגישויות“ מסוימות של הציבור החרדי. מתוך הדוגמאות שרז נתנה נמנו סוגיות כמו תורת האבולוציה, וצניעות הגוף בתצלומים אנתרופולוגיים. נכון לשנת 2024 מפעיל נשיונל ג'יאוגרפיק קידס שיתוף פעולה עם תרבותא להוצאת מגזין לילדים חרדים בשם 'נפלאות'. דפנה רז, "הגיליון שממנו התחיל הכל", נשיונל ג'יאוגרפיק ישראל 300, מאי 2023. אתר האינטרנט הרשמי של נשיונל ג'יאוגרפיק ישראל אתר רשמי קודם, בארכיון האינטרנט נשיונל ג'יאוגרפיק ישראל, ברשת החברתית פייסבוק אביבה קרול, ‏הנשיונל ג'יאוגרפיק יוצא למסע אחר, באתר גלובס, 28 במאי 1998 שיתוף פעולה בין נשיונל ג'יאוגרפיק לרשת 'קו עיתונות דתית', באתר בחדרי חרדים, ‏2008-06-16 (ארכיון) נשיונל ג'יאוגרפיק לציבור החרדי: יוצאו כתבות רגישות, לא ישונו עובדות מדעיות, באתר הידען, ‏2006-08-22 אתר נפלאות
אצטדיון האתלטיקה אינדירה גנדי

האצטדיון האתלטי אינדירה גנדי (באסאמית: ইন্দিৰা গান্ধী এথলেটিক ষ্টেডিয়াম) הידוע גם בשם אצטדיון סרוסג'אי, הוא אצטדיון רב תכליתי ביישוב לוקהרה, גוואהאטי, אסאם, הודו. הוא מכיל 21,600 מושבים, זהו המגרש הביתי של נורת'איסט יונייטד ומשמש בנוסף כמארח לאירועים אתלטיים. האצטדיון אירח את המשחקים הלאומיים של הודו 2007, משחקי דרום אסיה 2016 ומונדיאל 2017 עד גיל 17 . האצטדיון נבנה בשנת 2007 כדי לארח את המשחקים הלאומיים ה-33 של הודו עם קיבולת עמידה של כ-35,000 איש. רק ביציע הראשי הותקן מספר מוגבל של מושבים. האצטדיון נקרא על שם אינדירה גנדי שהייתה ראשת הממשלה השלישי של הודו. משחק ידידות בינלאומי בין הודו למלזיה נערך באצטדיון זה ב-13 בנובמבר 2011. ב-12 במרץ 2015, הודו שיחקה באצטדיון נגד נפאל במסגרת מוקדמות מונדיאל 2018. משנת 2014, זהו מגרשה הביתי של נורת'איסט יונייטד, קבוצת העל ההודית, ועבורה עבר האצטדיון שיפוץ גדול. האצטדיון רשם את מספר הנוכחות הגבוהה ביותר, כאשר 32,844 צופים הגיעו לראות את משחק ליגת העל ההודית בין נורת'איסט יונייטד לצ'נאיין ב-20 באוקטובר 2016. הוא שימש גם את אלופות ה-I-League, אייזאול (2017/2018) ואת מינרווה פנג'אב (2017/2018) כמגרש הביתי שלהם למשחקי גביע אסיה בשלב הבתים. האצטדיון היה המקום המרכזי של משחקי דרום אסיה 2016, אשר נערכו הן בגווהאטי והן בשילונג בין ה-5 ל-16 בפברואר 2016. זה היה אחד המקומות לאירוח מונדיאל 2017 עד גיל 17 שנערך בהודו. מושבים בודדים הותקנו בשנת 2017, במהלך ההכנה לאירוע, והקטינו את הקיבולת מתחת ל-25,000. האצטדיון אירח את פסגת המשקיעים העולמית של אסאם ב-3 וב-4 בפברואר 2018 ואת פרסי ה-Filmfare ה-65 ב-15 בפברואר 2020. האצטדיון נבחר כאחד המקומות לאירוח מונדיאל לנשים עד גיל 17 שהיה אמור להיערך בהודו בשנת 2020, שהיה צפוי לאחר את אירוע הפתיחה. הטורניר נדחה מאוחר יותר בגלל מגפת הקורונה והאצטדיון ירד מרשימת המקומות. במרץ 2020, ממשלת אסאם בנתה במקום מחלקות בידוד במהלך מגפת הקורונה בהודו. בנוסף למשחקים מקומיים, האצטדיון אירח גם משחקים לאומיים ובינלאומיים גדולים. משחקי נבחרת הודו בכדורגל משחקי גביע העולם עד גיל 17 של פיפ"א 2017. ב-14 באפריל 2023, לרגל בוהאג ביהו(אנ'), למעלה מ-11,000 רקדנים ומוזיקאים התאספו באצטדיון כדי לבצע את הריקוד האסאמי המסורתי, וקבעו שני שיאי עולם. הופעה זו השיגה את שיא העולם בהופעת הריקודים הגדולה ביותר של ביהו וההופעה הגדולה ביותר של מוזיקאים עממיים. באירוע נכחו ראש הממשלה הימנטה ביסוואה סארמה וראש הממשלה נרנדרה מודי. מדיה וקבצים בנושא אצטדיון האתלטיקה אינדירה גנדי בוויקישיתוף היסטוריית האצטדיון India to host South Asian Games (SAG) in Guwahati and Shillong, ‏12 בדצמבר 2015 (באנגלית) Advantage Assam: Global Investors’ Summit has attracted Rs. 8,020.21 crore till now says Chandra Mohan Patwary, ‏27 בספטמבר 2017 (באנגלית) Filmfare Awards 2020 All Set To Be Hosted In Guwahati, ‏25 בנובמבר 2019 (באנגלית) FIFA U-17 Women's World Cup: Guwahati to host opener, final in Mumbai, ‏18 בפברואר 2020 (באנגלית) Assam government transforms Sarusajai Stadium into coronavirus isolation facility, ‏26 במרץ 2020 (באנגלית)
לדג'ר-אינקוויירר

לדג'ר-אינקוויירר (באנגלית: Ledger-Enquirer) הוא עיתון שבסיסו בקולומבוס, ג'ורג'יה, שבארצות הברית. העיתון נוסד בשנת 1828 כקולומבוס אינקווירר על ידי מיראבו ב. לאמאר שלאחר מכן מילא תפקיד מרכזי בהקמת רפובליקת טקסס ושימש כנשיאה השלישי. העיתון זכה פעמיים בפרס פוליצר לשירות הציבור. בשנת 1874 התמזג השבועון קולומבוס אינקוויירר ( Columbus Enquirer), עם היומון הראשון של קולומבוס, ה-Daily Sun, והם החלו לפרסם בשם קולמבוס אינקוויירר-סאן (Columbus Enquirer-Sun). העיתון התפרסם בשם זה במשך שנים רבות לפני שבסופו של דבר חזר לשם קולמבוס אינקוויירר. ב-1930 נרכש העיתון על ידי RW Page. במשך שנים רבות פרסמו עיתון הבוקר קולמבוס אינקוויירר ועיתון אחר הצהריים קולמבוס לדג'ר (Columbus Ledger), עיתון שנוסד בשנת 1886, וגם בבעלות RW Page. שני העיתונים פרסמו מהדורה משותפת בימי ראשון תחת השם סאנדיי לדג'ר-אינקוויירר Sunday Ledger-Enquirer . ב-1973 נרכשה החברה על ידי Knight Newspapers, ובשנת 1988 מיזגו העיתונים גם את המהדורה היומית, ואימצו את השם קולמבוס לדג'ר-אינקוויירר ( Columbus Ledger-Enquirer). בשנת 2006 נרכשה החברה על ידי חברת מקלאצ'י. החל מ-16 בנובמבר 2019 מופיע הלדג'ר-אינקוויירר שישה ימים בשבוע בלבד במהדורה מודפסת, ומציע מהדורת סוף שבוע דיגיטלית בלבד. קולמבוס אינקוויירר-סאן זכה בפרס פוליצר לשירות הציבור לשנת 1926 "על השירות שהוא נתן במאבקו האמיץ והנמרץ נגד קו קלוקס קלאן; נגד חקיקת חוק האוסר על הוראת האבולוציה; נגד נציגי ציבור לא ישרים וחסרי כישרון, ועבור צדק לשחורים ונגד לינץ'". ב-1955 זכו הקולומבוס לדג'ר וסאנדיי לדג'ר-אינקוויירר בפרס פוליצר לשירות הציבור הודות ל"סיקור החדשות השלם שלהם והתקפת העורכים חסרת הפחד על השחיתות הנרחבת בפיניקס סיטי באלבמה, שהיו יעילים בהפלת השלטון המושחת. העיתון הפגין עניין מוקדם לבעיתיות של אכיפת החוק הרופפת לפני שהמצב בעיר פניקס התפרץ לרצח. הוא כיסה את כל הסיפור המתגלגל של ההעמדה לדין הסופית של המעורבים במיומנות, הבנה, כוח ואומץ". מדיה וקבצים בנושא לדג'ר-אינקוויירר בוויקישיתוף אתר האינטרנט הרשמי של לדג'ר-אינקוויירר (באנגלית) לדג'ר-אינקוויירר, ברשת החברתית פייסבוק לדג'ר-אינקוויירר, ברשת החברתית אקס (טוויטר) לדג'ר-אינקוויירר, ברשת החברתית אינסטגרם The McClatchy Company's subsidiary profile of the Ledger-Enquirer Columbus Enquirer Archive Digital Library of Georgia Prospectus for the Columbus Enquirer, 1828. President Mirabeau B. Lamar. The Pulitzer Prizes for 1926, pulitzer.org; retrieved September 2008 The Pulitzer Prizes for 1955. Newspaper List:Georgia, web.library.emory.edu from web.archive.org; retrieved May 2021 The McClatchy Company - About (אורכב 10.07.2007 בארכיון Wayback Machine), mcclatchy.com; retrieved September 2008 Ledger-Enquirer moving to digital-only on Saturdays, ledger-enquirer.com; retrieved March 2023
אביבעל (פירושונים)

אביבעל (בכנענית: 𐤀𐤁𐤁𐤏𐤋; מוכר גם באשורית – a-bi-ba-ʾa-li או a-bi-ba-ʾa-al, וביוונית עתיקה – Ἀβιβάλου או Ἀβιβάλῳ) הוא שם כנעני תאופורי המתייחס לבעל. האם התכוונתם ל... אביבעל מלך צור – ממלכי צור הקדומים, אבי חירם. אביבעל מלך בארות – ממלכי בארות הקדומים, ידוע מכתבי סכניתן. אביבעל מלך גבל – ממלכי גבל, ידוע מכתובתו – כתובת אבבעל (KAI 5). אביבעל מלך שומרון – "מלך שומרון" (כינוי אשורי לממלכת ישראל) לאחר גלות אשור המוזכר בכתבי אסרחדון ואשורבניפל. אבי עלבון – מגיבורי דוד (שמואל ב', כ"ג, ל"א), יש המשערים ש"עלבון" הוא החלפה של הרכיב התאופורי "בעל" לגנאי, ושמו המקורי היה אביבעל. Erle Leichty, The Royal Inscriptions of Esarhaddon, King of Assyria (680-669 BC), Eisenbrauns, 2011, עמ' 23 (הקטע חוזר בעמ' 46) Jamie Novotny, Joshua Jeffers, The Royal Inscriptions of Ashurbanipal (668–631 BC), Aššur-etel-ilāni (630–627 BC), and Sîn-šarra-iškun (626–612 BC), Kings of Assyria, Part 1, Eisenbrauns, 2018, עמ' 116–117 (הקטע חוזר בעמ' 141–142) יוסף בן מתתיהו (לפי דיוס ומננדרוס), קדמוניות היהודים, 8.2.9 (ראו במקור היווני ובתרגום); נגד אפיון, 1.17–1.18 (ראו במקור היווני ובתרגום לעברית) אוסביוס מקיסריה (לפי דברי פורפיריוס על סכניתן), הכנה לבשורה, 1.9 (ראו במקור היווני ובתרגום לאנגלית) לפי הערך 'אביאל', בתוך: דב קמחי, אנציקלופדיה לאישים בתנ"ך, תל אביב: יהושע צ'צ'יק הוצאת ספרים, [תשכ"ה], עמ' 14.
רפיק א-נתשה

רפיק שאכר דרוויש א-נתשה (בערבית: رفيق شاكر درويش النتشة; נולד ב-11 בספטמבר 1934) הוא פוליטיקאי פלסטיני שנחשב לאחד ממייסדי הארגון לשחרור פלסטין ותנועת הפת"ח. שימש בעבר הנציג הפלסטיני בערב הסעודית, שר העבודה ושר החקלאות של הרשות הפלסטינית, יושב ראש המועצה המחוקקת הפלסטינית ויושב ראש הוועדה למלחמה בשחיתות. א-נתשה נולד בחברון תחת המנדט הבריטי ב-1934, ולמד בבתי הספר בעיר תחת השלטון הבריטי וירדן. הוא קיבל תואר ראשון מהאוניברסיטה הלבנונית, תואר שני באוניברסיטת קהיר ותואר דוקטור לפילוסופיה באוניברסיטת מוסקבה, כולם במדע המדינה. בשנים 1956–1970 עבד במשרד החינוך של קטר. ב-1959 היה ממקימי תנועת הפת"ח, וב-1964 לקח חלק בהקמת הארגון לשחרור פלסטין. א-נתשה היה חבר במועצה הלאומית הפלסטינית ובמועצה המהפכנית של תנועת הפת"ח. ב-1979 מונה לנציג אש"ף בערב הסעודית, תפקיד בו כיהן עד 1990, וב-1980 נבחר לוועד המרכזי של פת"ח. בבחירות הראשונות למועצה המחוקקת הפלסטינית, שנערכו לאחר הקמת הרשות הפלסטינית, נבחר א-נתשה מטעם פת"ח במחוז הבחירה של נפת חברון עם 17,242 קולות. ב-1998 מונה לשר העבודה של הרשות, וב-2002 מונה לשר החקלאות. ב-3 בנובמבר 2003 נבחר א-נתשה ליושב ראש המועצה המחוקקת הפלסטינית במקום אחמד קריע, שמונה לראש ממשלת הרשות הפלסטינית לאחר התפטרותו של מחמוד עבאס. ב-10 במרץ 2004 הוחלף על ידי רוחי פתוח. בפברואר 2010 הכריז עבאס, שהפך לנשיא הרשות הפלסטינית, על הקמת ועדה למלחמה בשחיתות, וא-נתשה מונה לעמוד בראשה. הוא עזב את תפקידו זה במרץ 2019. Rafiq Al-Natsheh, בספרייה היהודית המקוונת (באנגלית) עלי ואקד, נטשה ל-ynet: "האירופאים יודעים שעמנו עובר טבח", באתר ynet, 4 בנובמבר 2003 Rafiq Al-Natsheh, בספרייה היהודית המקוונת (באנגלית) تائج الانتخابات الفلسطينية الأولى, וייבאק מאשין, [תוצאות הבחירות הפלסטיניות הראשונות] (בערבית) השר הפלסטיני רפיק אל-נתשה, בראיון מדיני, באתר ממרי, ‏22 בפברואר 1999 עלי ואקד, הפלסטינים בחרו ביו"ר חדש למועצה המחוקקת, באתר ynet, 3 בנובמבר 2003 יו"ר חדש לפרלמנט הפלשתיני: רפיק א-נתשה, באתר הארץ, 3 בנובמבר 2003 עלי ואקד, ראוחי פתוח זכה בבחירות לראשות המועצה המחוקקת הפלסטינית, באתר ynet, 10 במרץ 2004 ניר יהב‏, תוקם ועדה שתחקור פרשות השחיתות ברשות, באתר וואלה, 14 בפברואר 2010 قرار بقانون رقم (1) لسنة 2010م بشأن المصادقة على تعيين رئيس هيئة مكافحة الكسب غير المشروع, אוניברסיטת ביר זית, [צו חוק מס' (1) משנת 2010 המאשר את מינוי יו"ר הרשות למלחמה בשחיתות] (בערבית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ואשרן מון ד'אור

וַאשְרֶן מוֹן ד'אוֹר (בצרפתית: Vacherin Mont d'Or או פשוט Vacherin) היא גבינת חלב פרה (בצרפתית Vache פירושה "פרה"). קיימים שני סוגים עיקריים של גבינות ואשרן צרפתיות או שווייצריות. סוג אחד של גבינת ואשרן נקראת Mont d'Or, או Vacherin du Haut-Doubs, מצרפת, או Vacherin Mont-d'Or משווייץ (אם כי היא נקראת על פי רוב רק ואשרן בחנויות המקומיות). זוהי גבינה רכה, עשירה ועונתית העשויה מחלב פרה הן בשווייץ והן בצרפת, בדרך כלל בכפרים באזור הרי היורה (המקור מבוקר רשמית מאז 1981) ובעלת קליפה שטופה בצבע אפור-צהוב. הגבינה עטופה ברצועה "sangle" העשויה מקמביום (שכבת רקמה המספקת תאים לצמיחת צמחים של עץ אשוחית נורווגית) למשך שבועיים לפחות, מה שנותן לגבינה טעם ייחודי. היא מכילה בדרך כלל 45 עד 50 אחוז שומן חלב (בחומר היבש), ומיוצרת בין ה-15 באוגוסט לבין ה-15 במרץ ונמכרת בין ה-10 בספטמבר לבין ה-10 במאי. הגבינה Swiss Vacherin Mont d'Or (השווייצרית) עשויה בדרך כלל מחלב תרמי (שיטה לחיטוי חלב גולמי בחום נמוך כאשר הפיסטור אסור), ואילו Vacherin du Haut-Doubs הצרפתית אינה מפוסטרת כלל בשום צורה שהיא. היא מיוצרת באופן מסורתי בחודשי החורף כאשר הפרות יורדות מהאלפג' (שטחי המרעה בהרים) ואין מספיק חלב להכנת גבינת קונטה. היא משווקת בקופסאות עגולות בקטרים שונים עשויים מעץ אשוחית. רצועות האשוחית נקטפות על ידי מומחים שנקראים "סנגלייה" (sanglier). לעיתים קרובות היא מוגשת מחוממת באריזתה המקורית ונאכלת כמו פונדו. באופן רשמי, הגנת ה-AOC/PDO (כינוי מקור מוגן/כינוי מקור מבוקר) הצרפתי מאפשרת ייצור "אמן" ו"שיתופי" של מון ד'אור. ישנם 11 יצרנים של ואשרן בצרפת (נכון ל-2009). ואשרן מון ד'אור השווייצרי מוגנת מאז 2003, על ידי כינוי מקור מבוקר (AOC), ומאז 2013, על ידי כינוי מקור מוגן (שווייץ) (AOP). רשימת גבינות רשימה של גבינות צרפתיות רשימה של גבינות שווייצריות מורשת קולינרית של שווייץ מדיה וקבצים בנושא ואשרן מון ד'אור בוויקישיתוף Vacherin Mont d'Or in the online Culinary Heritage of Switzerland database. 'French Cheeses' , DK, מסת"ב 1-4053-0666-1 'Cheeses of the World' , RolIand Barthelemy; Arnaud Sperat-Czar, (2001) מסת"ב 1-84430-115-X "BBC Good Food - Vacherin Profile". נבדק ב-28 בנובמבר 2016. {{cite web}}: (עזרה) "La sangle d'épicéa, secret d'un goût unique". Vacherin Mont-d'Or (בצרפתית). נבדק ב-11 בדצמבר 2022. {{cite web}}: (עזרה) "Practically Edible - Mont d'or Profile". אורכב מ-המקור ב-31 באוגוסט 2010. נבדק ב-28 בנובמבר 2016. {{cite web}}: (עזרה) "Mont d'Or ou Vacherin du Haut-Doubs". inao.gouv.fr. נבדק ב-23 בפברואר 2015. {{cite web}}: (עזרה) Denis Bonnot, Le Vacherin Mont d'Or Franco-Suisse; un fromage qui sort du bois & du froid. Lons-le-Saunier (France), Areopage, 2006, p. 133 Alamy Limited. "France, Doubs, Frasne, Forest, Sanglier Reaping The Straps On A Stock Photo, Picture And Royalty Free Image. Pic. 70394886". Alamy. נבדק ב-23 בפברואר 2015. {{cite web}}: (עזרה) "Un fromage qui revient de loin". Swiss Television. נבדק ב-15 בינואר 2023. {{cite news}}: (עזרה)
לובה (עיר)

לובה (בספרדית: Luba; בשמה הלא: San Carlos de Luba) היא בירת פרובינציית ביוקו סור שבאי ביוקו השייך לגינאה המשוונית. היא נוסדה בשנת 1778 ואוכלוסייתה, נכון לשנת 2012, מונה 7,739 תושבים. העיר ממוקמת בגובה ממוצע של 181 מטרים מעל פני הים, והיא שוכנת גם לחופי מפרץ גינאה, שם נפתח נמל ימי קטן בשנת 1999. אזור העיר הוא בין הגשומים בעולם. עיר הבירה מלאבו מרוחקת כ־40 קילומטרים מצפון־מזרח. מדיה וקבצים בנושא לובה בוויקישיתוף ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
לחי עולמים

"לחי עולמים" הוא סינגל בסוגת המוזיקה החסידית, שהולחן על ידי מאט דאב ובוצע על ידי הזמרים בני פרידמן ומרדכי שפירא. יצא ב-6 באוקטובר 2022. השיר הפך ללהיט במגזר הדתי והחרדי ואף במגזר החילוני, וזכה בתואר "שיר השנה" במספר מצעדים לסיכום שנת ה'תשפ"ג במוזיקה היהודית. השיר יצא לאור ב-6 באוקטובר 2022, י"א בתשרי ה'תשפ"ג, ערב חג הסוכות. מילות השיר לקוחות מהפיוט "האדרת והאמונה" שנאמר בתפילות הימים הנוראים וחג שמחת תורה, והוא הולחן ועובד על ידי המוזיקאי האמריקאי מאט דאב. מלבד הביצוע המקורי של מרדכי שפירא ובני פרידמן, השיר זכה לגרסאות כיסוי רבות, הן כסינגל והן כביצוע בהופעות. בינואר 2024 ביצעו דאב, פרידמן ושפירא את השיר על בימת הקונצרט היוקרתי האסק כשיר הסיום של הקונצרט. לקראת סיום השיר הצטרפו אליהם שאר משתתפי הקונצרט: אברהם פריד, אייבי רוטנברג, אלכס קלייר, ארי היל, ברוך לוין, שלום למר ושמואל. השיר הגיע למקום הראשון במצעד השבועי של רדיו קול פליי שהתפרסם ב-10 בדצמבר. בספטמבר 2023, בטור לסיכום שנת תשפ"ג במוזיקה החרדית, כינה מבקר המוזיקה נתנאל לייפר את השיר "המנצח הגדול והאמיתי של השנה" וכתב ”הלחן הקליט והפשוט של מאט דאב היה פשוט בינגו. השיר בליווי הקליפ האנרגטי והכיפי, הפך להצלחת ענק עם אין ספור השמעות, גרסאות רמיקס וריקודים בכל מקום. שאפו ענק.” באוקטובר 2023 זכה השיר בתואר "שיר השנה" במצעדים של רדיו קול ברמה, ושל של רדיו קול פליי, במקום השני בקטגוריה זו במצעד של קול חי מיוזיק, ובמקום השלישי במצעדים של כיכר השבת, ושל אתר המחדש. נכון לאוגוסט 2024 השיר צבר 2.6 מיליון צפיות באתר יוטיוב. Matt Dubb x Mordechai Shapiro x Benny Friedman - L'chai Olamim | מאט דאב, מרדכי שפירא, בני פרידמן, סרטון בערוץ "Matt Dubb מאט דאב", באתר יוטיוב (אורך: 02:35) יאיר טוקר, ‏מרדכי שפירא, בני פרידמן ומאט דאב בקליפ חדש: לחי עולמים, באתר כיכר השבת, 6 באוקטובר 2022 (ווקאלי) מאיר בן דרור וסהר חלוצי: "לחי עולמים", באתר המחדש, ‏16 באפריל 2023 LECHAI OLAMIM - Benny Friedman & Mordechai Shapiro לחי עולמים - מרדכי שפירא ובני פרידמן, סרטון בערוץ "Yiddishe Ideas - יידישע ידיעות", באתר יוטיוב (אורך: 05:05) חיים טויטו תיעד: קונצרט 'האסק' בפעם ה-37 • גלריה נוצצת, באתר ערוץ 7, 10 בינואר 2024 נתנאל לייפר, ‏ההישג האדיר, התופעה וההפתעה | 'המבקר' מסכם את שנת תשפ"ג, באתר כיכר השבת, 21 בספטמבר 2023 המצעד השנתי הגדול לשנת תשפ״ג - התוצאת שאתם בחרתם - קול ברמה, באתר קול ברמה, ‏4 באוקטובר 2023 תוצאות המצעד השנתי של קול פליי לשנת תשפ"ג 🏆 - קול פליי | kol-play, באתר קול פליי | kol-play, ‏5 באוקטובר 2023 המצעד השנתי של קול חי מיוזיק וקוקה קולה | מגישים: אפרים קמיסר ומני גירא שוורץ, סרטון בערוץ "קול חי מיוזיק", באתר יוטיוב (אורך: 04:12:45) נתנאל לייפר, ‏הצבעתם וקבעתם: אלו אנשי השנה במוזיקה לשנת תשפ"ג | המצעד של 'כיכר השבת', באתר כיכר השבת, 1 באוקטובר 2023 גולשי 'המחדש' קבעו: אלו אנשי השנה במוזיקה היהודית | המחדש, באתר המחדש, ‏3 באוקטובר 2023